Publication: Magyar Közlöny
Issue: MK-2003-99 (Year: 2003, Number: 99)
Era: 1990-2004
Section: a 98/2003. (VIII. 22.) FVM rendelethez
Paragraph Index: 621

a) A Bizottsággal konzultálva az afrikai sertéspestis diagnosztizálására az egyes tagállamokban alkalmazott módszerek összehangolása, különösen a következõk révén: — gondoskodik a diagnózis során használt sejttenyészetek tárolásáról és pótlásáról; — elvégzi az afrikai sertéspestis vírustörzsek tipizálását, gondoskodik továbbá tárolásukról és pótlásukról; — a nemzeti laboratóriumokat ellátja standardizált és konjugált savókkal és egyéb referenciareagensekkel, hogy egységesíteni lehessen a tagállamokban használt teszteket és reagenseket; — afrikai sertéspestis vírusok gyûjteményét létesíti és tartja fenn; — idõszakosan közösségi szintû összehasonlító teszteket szervez a diagnosztikai eljárásokra vonatkozólag; — adatokat és információkat gyûjt a használatban lévõ diagnosztikai módszerekrõl és az elvégzett tesztek eredményeirõl, illetve összehasonlítja ezeket; — az afrikai sertéspestis járványtanának jobb megértése érdekében a rendelkezésre álló legmodernebb módszerekkel elvégzi a vírusizolátumok karakterizálását; — figyelemmel kíséri az afrikai sertéspestis ellenõrzésében, járványtanában és megelõzésében a világban történt fejleményeket; — szakértõi anyagokat õriz az afrikai sertéspestist okozó vírusról és más ilyen vonatkozásban felmerülõ vírusokról, lehetõvé téve a gyors differenciáldiagnózist; — az afrikai sertéspestis ellenõrzése és felszámolása során használt állategészségügyi immunológiai termékek elõállításáról és felhasználásáról átfogó ismereteket szerez.

Source: https://magyarkozlony.hu/hivatalos-lapok/3b49b916f367e2f37afa085b96982b56304d88fd/dokumentumok/56589fe2ed6a447a4e8efbbac40b3a9a6e87fa24/letoltes